Sofia om prinsessesjokket: - Visste ikke om jeg ville klare alt
Prinsesse Sofia og prins Carl Philip giftet seg 13. juni 2015 . Da hadde de allerede vært et par i nærmere fem år. Etter nesten 3,5 år i kongefamilien letter Sofia nå på sløret om den tøffe første tiden som prinsesse. – Jeg har syntes at det har vært kjempevanskelig. For noen år siden visste jeg ikke om jeg skulle klare alt sammen, alt var så offentlig, sier Sofia i «Året med kungafamiljen 2018» på SVT, ifølge Aftonbladet. Men Sofia var ikke helt fersk i rampelyset. I 2005 var Sofia med den svenske versjonen av «Paradise Hotel», hvor hun endte på en tredjeplass. Hun har tidligere også vært glamourmodell og skuespiller. Noe av det vanskeligste har ifølge prinsessen vært å finne balansen mellom seg selv og forventningene andre har til henne. – Det vanskeligste har nok vært å venne seg til og være komfortabel med at folk som regel vet hvem man er, og å finne den balansen mellom å kjenne at man er seg selv og den man identifiserer seg som, blandet med sin rolle og den forventningene som andre har til deg, sier Sofia. I dag føler Sofia at jobben går bedre, og hun har klart å akseptere sin rolle i offentligheten.Sofia og Carl Philips første barn, prins Alexander, ble født i april 2016. Halvannet år senere fikk paret sin andre sønn , prins Gabriel. På spørsmål om hun noen gang har angret på å bli en del av kongefamilien, svarer prinsessen nei, ifølge Aftonbladet. – Man tar jo sine valg og jeg kunne jo ha valgt å ikke være i denne verdenen, sier hun og fortsetter: – Men da ville jeg også mistet mitt livs kjærlighet og mine to barn som jeg har i dag. Og mine fantastiske muligheter som mitt oppdrag gir meg i dag. Så nei, jeg angrer ikke, sier hun.
Den første tiden som prinsesse var alt annet enn enkel for prinsesse Sofia. Nå åpner hun opp i et intervju med SVT.